Diari Oficial de la Generalitat Valenciana


Sumari del DOGV 9351, del 31-05-2022 (2022/4892)

RESOLUCIÓ de 26 de maig de 2022, del rector de la Universitat Politècnica de València, per la qual es publica l'oferta d'ocupació pública de personal d'administració i serveis per a l'any 2022, resultant de la taxa addicional prevista en la Llei 20/2021, de 28 de desembre, de mesures urgents per a la reducció de la temporalitat en l'ocupació pública.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9351

Data del DOGV
:   31-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/4892


Data del document
:   26-05-2022

Organisme emissor
:   Universitat Politècnica de València

Tipus de document
:   Resolució

Descriptors 

:   * concurs administratiu

RESOLUCIÓ de 26 de maig de 2022, del rector de la Universitat Politècnica de València, per la qual es publica l'oferta d'ocupació pública de personal d'administració i serveis per a l'any 2022, resultant de la taxa addicional prevista en la Llei 20/2021, de 28 de desembre, de mesures urgents per a la reducció de la temporalitat en l'ocupació pública. [2022/4892]  
La Llei 20/2021, de 28 de desembre, estableix mesures urgents per a la reducció de la temporalitat en l'ocupació pública, a fi de situar la taxa de temporalitat estructural per davall del 8 per cent en el conjunt de les administracions públiques espanyoles.  
Dins d'aquestes mesures s'autoritza un tercer procés d'estabilització d'ocupació pública, addicional als que van regular els articles 19.u.6 de la Llei 3/2017, de 27 de juny, de pressupostos generals de l'Estat per a l'any 2017, i 19.u.9 de la Llei 6/2018, de 3 de juliol, de pressupostos generals de l'Estat per a l'any 2018, atenent el que es disposa en l'article 2.1 i en la disposició addicional sisena i vuitena de la Llei 20/21, de 28 de desembre.  
Per acord de la Comissió Econòmica i de Recursos Humanos del Consell de Govern de data 25 de maig de 2022, sotmès a ratificació del Consell de Govern de 2 de juny de 2022, es va aprovar l'oferta d'ocupació pública d'estabilització del personal d'administració i serveis d'aquesta Universitat per a l'any 2022, amb negociació i acord previs de data 13 de maig de 2022, en la Mesa Delegada de Negociació del Personal d'Administració i Serveis i Personal d'Investigació.  
  
S'hi han inclòs les places afectades pels processos d'estabilització previstos en els articles 19.u.6 de la Llei 3/2017, de 27 de juny, de pressupostos generals de l'Estat per a l'any 2017, i 19.u.9 de la Llei 6/2018, de 3 de juliol, de pressupostos generals de l'Estat per a l'any 2018, que figuraven en les ofertes d'ocupació pública d'estabilització i que, a l'entrada en vigor de la llei, no han sigut convocades, i també les places que, reunint els requisits establits en l'article 2.1 de la Llei 20/2021, de 28 de desembre, han estat ocupades amb caràcter temporal de manera ininterrompuda amb anterioritat a 1 de gener de 2016 i les places vacants de naturalesa estructural ocupades de manera temporal per personal amb una relació, d'aquesta naturalesa, anterior a 1 de gener de 2016.  
  
La present oferta compleix el que s'estableix en l'article 2.5 de la Llei 20/2021, de 28 de desembre, per la qual cosa, de l'aprovació i resolució d'aquests processos, no deriva increment de despesa ni d'efectius.  
El sistema de selecció de les places compreses en l'article 2.1 de la Llei 20/2021, de 20 de desembre, serà el de concurs oposició, amb una valoració en la fase de concurs d'un quaranta per cent de la puntuació total, en la qual es tindrà en compte majoritàriament l'experiència en el cos, escala, categoria o equivalent de què es tracte.   
El procés selectiu per a l'estabilització de les places incloses en les disposicions addicionals sisena i vuitena de la Llei 20/2021, de 28 de desembre, es durà a terme, de manera única i excepcional, mitjançant el sistema de concurs.  
L'articulació dels processos selectius garantirà, en tot cas, el compliment dels principis de lliure concurrència, igualtat, mèrit, capacitat i publicitat i serà objecte de negociació en la Mesa Delegada de Negociació del personal d'administració i serveis i personal d'investigació d'aquesta Universitat.  
Les convocatòries dels processos selectius han de publicar-se abans del 31 de desembre de 2022, i han de finalitzar amb anterioritat al 31 de desembre de 2024.  
Les places incloses en la present oferta estaran dotades pressupostàriament en el moment en què haja de tenir lloc el nomenament, de personal funcionari de carrera, que poguera derivar-se dels processos convocats per a la cobertura d'aquestes places.  
El procés d'estabilització previst en aquest acord inclou les places de les persones que han sigut declarades com a personal indefinit no fix per sentència judicial i que compleixen els requisits establits en la Llei 20/2021, de 28 de desembre.  
Per això aquest rector, en virtut de les competències atribuïdes en l'article 53 dels Estatuts d'aquesta Universitat, en relació amb els articles 2.2 e) i 75 de la Llei orgànica 6/2001, de 21 de desembre, d'universitats i de conformitat amb el que disposen l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, i l'article 55 de Llei 4/2021, de 16 d'abril, de la Generalitat, de la funció pública valenciana, resol:  
   
  
Primer  
Fer públic l'acord de la Comissió Econòmica i de Recursos Humanos del Consell de Govern de data 25 de maig de 2022, sotmès a ratificació del Consell de Govern de 2 de juny de 2022, pel qual s'aprova l'oferta extraordinària d'estabilització d'ocupació pública del personal d'administració i serveis d'aquesta universitat.  
  
Segon  
Contra aquest acord, que esgota la via administrativa, podrà interposar-se recurs potestatiu de reposició davant el Rectorat en el termini d'un mes, comptador a partir de l'endemà de la seua aprovació, de conformitat amb el que es disposa en l'article 7.2 del Decret 182/2011, de 25 de novembre, del Consell, pel qual s'aproven els Estatuts de la Universitat Politècnica de València, i en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o recurs contenciós administratiu davant els òrgans de la jurisdicció contenciosa administrativa de la Comunitat Valenciana, en el termini de dos mesos comptadors des de l'endemà de l'aprovació d'aquest acord, conforme als articles 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, a 26 de maig de 2022.- El rector de la Universitat Politècnica de València. José Esteban Capilla Romá.  
  
  
Oferta extraordinària d'estabilització d'ocupació pública   
del personal d'administració i serveis del 2022  
  
De conformitat amb el que es disposa en la Llei 20/2021, de 28 de desembre, sobre mesures urgents per a la reducció de la temporalitat en l'ocupació pública, a fi de situar la taxa de temporalitat estructural per davall del 8 per cent en el conjunt de les administracions públiques espanyoles; en l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic; en l'article 55 de la Llei 4/2021, de 16 d'abril, de la Generalitat, de la funció pública valenciana; amb negociació i acord previs en la Mesa Delegada de Personal d'Administració i Serveis i Personal d'Investigació, aquesta Comissió Econòmica i de Recursos Humanos, acorda:  
  
Primer   
Aprovar l'oferta d'ocupació pública per a l'estabilització del personal d'administració i serveis d'aquesta Universitat per a l'any 2022, atesos els diferents supòsits previstos en la Llei 20/2021, de 28 de desembre, en els termes especificats en l'annex, que serà sotmesa a ratificació del Consell de Govern en sessió de 2 de juny de 2022.  
  
  
Segon  
El present acord tindrà efectes a partir de la publicació en el Diari Oficial de la Generalitat Valenciana.   
  
  
ANNEX  
  
De conformitat amb l'article 2.1. de la Llei 20/2021, de 28 de desembre, de mesures urgents per a la reducció de la temporalitat d'ocupació pública. Places pel sistema de concurs oposició:  
  
 Places Cos/Escala Grup  
 1 E. Tècnics superiors laboratori A1  
 1 Tèc. sup. de suport a la investigació A1  
 1 Tèc. sup. gest. pràct. emp.i prog. d'int A1  
 1 E. Tècnics diplom. laboratori i taller A2  
 2 E. Administrativa UPV C1  
 1 E. Aux. manteniment i serveis C1  
 3 E. Auxiliars arxius, biblioteca i museus C1  
 1 E. Tècnics aux. labor. i tallers UPV C1  
 1 E. Operadors C1  
 1 Auxiliar de serveis C2  
 1 Oficial/a segona d'Esports C2  
Total: 14   
  
  
  
De conformitat amb la disposició addicional sisena de la Llei 20/2021, de 28 de desembre, de mesures urgents per a la reducció de la temporalitat d'ocupació pública. Places pel sistema de concurs:  
  
 Dotacions Cos/Escala Grup  
 1 E. Analistes A1  
 3 Tècnic/a superior A1  
 1 E. Ajudants arxius, biblioteca i museus A2  
 1 E. Administrativa UPV C1  
 1 E. Aux. manteniment i serveis C1  
 9 E. Auxiliars arxius, biblioteca i museus C1  
 1 E. Tècnics aux. labor. i tallers UPV C1  
 1 E. Operadors C1  
 3 Auxiliar de serveis C2  
Total: 21   
  
  
  
De conformitat amb la disposició addicional vuitena de la Llei 20/2021, de 28 de desembre, de mesures urgents per a la reducció de la temporalitat d'ocupació pública. Places pel sistema de concurs:  
  
 Dotacions Cos/Escala Grup  
 2 E. Analistes A1  
 1 E. Facultatius arxius, biblioteca i museus A1  
 1 E. Tècnics superiors laboratori A1  
 3 Tècnic/a superior A1  
 2 Analista programador/a A2  
 1 E. Ajudants arxius, biblioteca i museus A2  
 1 E. Tècnics diplom. laboratori i tallers A2  
 1 Tècnic mitjà/ana A2  
 1 E. Administrativa UPV C1  
 1 E. Aux. manteniment i serveis C1  
 4 E. Auxiliars arxiu, biblioteca i museus C1  
 13 Auxiliar de serveis C2  
 3 Oficial/a segona d'Esports C2  
Total: 34